ทำห้ามทานsucralfate ร่วมยาลดกรดหรอครับ
สวัสดีค่ะ ยา Sucralfate เป็นสารประกอบเชิงซ้อนระหว่างอลูมิเนียมไฮดรอกไซด์ (aluminum hydroxide) กับ sulfated sucrose โดยจับกับกรดในกระเพาะอาหาร เกิดเป็นสารที่มีลักษณะเหนียวข้น ช่วยเคลือบเยื่อบุทางเดินอาหาร จึงปกป้องเยื่อบุและแผลในกระเพาะอาหารจากกรดและน้ำย่อย นอกจากนี้ยังเพิ่มการสร้างพรอสตาแกลนดิน (prostaglandin) เพิ่มการสร้างสารเมือก (mucus) และไบคาร์บอเนต (bicarbonate) ซึ่งจะช่วยป้องกันเยื่อบุและแผลได้อีกทางเนื่องจาก sucralfate ต้องอาศัยสภาวะความเป็นกรดในการออกฤทธิ์ ดังนั้น จึงไม่ควรให้ยานี้ร่วมกับยาลดกรด และยาที่มีฤทธิ์ยับยั้งการหลั่งกรดชนิดต่างๆ เช่น antacid, ranitidine เป็นต้น เพราะหากทานพร้อมกัน ประสิทธิภาพของยา sucralfate ก็จะลดลงค่ะ ดังนั้น ให้ทานยาลดกรดก่อนหรือหลังทานยา sucralfate ประมาณ 30 นาทีและเนื่องจาก sucralfate ทำหน้าที่ไปเคลือบเยื่อบุทางเดินอาหารไว้ ดังนั้น การทานยาชนิดอื่นๆ ก็ไม่ควรทานพร้อมกับยา sucralfate เพราะจะทำให้การดูดซึมของยาอื่นๆ ลดลงไปได้ ดังนั้น ควรเว้นระยะห่างการทานยาชนิดอื่นๆ กับยา sucrafate อย่างน้อย 2 ชั่วโมงค่ะ และควรทานยา sucralfate ในขณะท้องว่าง โดยรับประทานก่อนมื้ออาหารอย่างน้อย 1 ชั่วโมง หรือหลังมื้ออาหาร 2 ชั่วโมงค่ะ